ครั้งนี้มาอีกครั้งจากการเห็นโลกโซเชี่ยลอัพรูปคากิโกริแบบข้าวเหนียวมะม่วง เห็นแล้วน้ำลายไหลมาๆ เลยตั้งใจว่าจะมาลอง มาวันเสาร์อาทิตย์ ที่จอดรถหายากมากกกก คืองง ที่จอดรถเต็มแต่ยังให้เข้ามาบนตึก มันกลับรถลำบากมากครับ ต้องกลับรถถึงจะออกไปได้ ไม่มีการขับวนๆเหมือนห้างทั่วไป ส่วนร้านยังคนเยอะเหมือนเดิม ต้องต่อคิว รอหน้าร้าน อยากให้เพิ่มเก้าอี้ให้มากกว่านี้ครับ ยืนรอนานพอสมควรเลย

- Mango Sticky Rice Kakigori (265.-) ผมว่าไม่ผ่านอ่ะ ราคาเกือบสามร้อย กินข้าวดีๆได้สองจานเลยครับ ตอนแรกเห็นในรูปเหมือนจะใหญ่ พอมาเสิร์ฟเล็กนิดเดียว เล็กกว่าฝ่ามือผมอีก ตัวน้ำแข็งใสละเอียดเหมือนเดิม น้ำราดใช้ได้ วิปครีมข้างบนรสชาติไม่เหมือนทั่วไปแต่อร่อยครับ คิดว่าน่าจะทำมาเพื่อเฉพาะเมนูนี้ ข้างในเป็นข้าวเหนียวมะม่วง จบครับ ผมว่าเฉยๆ แต่ราคามันแรงเกินไปครับ มะม่วงไม่ได้แพงขนาดนั้น เมนูนี้ ให้ C+

- Double Chocolate & Nuts Panookie (165.-) ในรูปดูจานใหญ่ครับ แต่มาเสิร์ฟ จานเล็กนิดเดียว ขนาดประมาณ 5*5 cm ได้ครับ เป็นคุ้กกี้ ข้างในมีไส้ช็อคโกแลต ส่วนไอศครีมรสวานิลลา ก็ก้อนเล็ก เหมือนใช้ที่ตักไอศครีมของไผ่ทองมาตัก แต่รสชาติคือดีงามมากกกกกกก และอร่อยมาก แต่ตกใจขนาดของมันเฉยๆครับ และราคาก็สูงมากเช่นเดียวกัน จานนี้ผมให้ B

รสชาติ B
ราคา C
บรรยากาศ B
บริการ B
สะอาด B+